ผมกับเรามีอะไรกัน แต่แฟนก็กินยาคุมมาตลอด พอมาถึงเม็ดเลือดเมนส์ก็มาแต่มาผิดปกติจากทุกเดือน เพราะเดือนนี่มันมาแค่นิดเดียว เป็นแค่วันเดียวแล้วก็หาย กลัวแฟนจะตั้งครรภ์มีสิทธิ์ใหมครับกินมาได้3แผงแล้วกำลังจะไปแผงที่สี่แล้ว แต่ทุกครั้งไม่เคยหลั่งในเลยครับ
สวัสดีค่ะ หากได้ทานยาคุมกำเนิดมาต่อเนื่อง 3 แผงแล้ว และได้ทานยาอย่างถูกต้อง คือทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% นอกจากนี้ หากได้ใช้การหลั่งนอกร่วมด้วย โอกาสที่จะตั้งครรภ์ก็จะน้อยลงไปอีกสำหรับการที่มีเลือดประจำเดือนออกน้อย อาจเกิดจากผลข้างเคียงของการทานยาคุมกำเนิดที่ทานต่อเนื่องได้ เนื่องจากฮอร์โมนจากยาคุมจะไปทำให้เยื่อบุโพรงมดลูกฝ่อบางลง ซึ่งไม่ได้อันตรายแต่อย่างใด และหากยังมีประจำเดือนมา แม้จะมาแค่ 1 วัน ก็แสดงว่าไม่ได้มีการตั้งครรภ์เกิดขึ้นค่ะ